b"\n_START_ARTICLE_\nLikazinas\n_START_PARAGRAPH_\nLikazinas (angl. Lycasin) \xe2\x80\x93 prek\xc4\x97s \xc5\xbeenklas, kuriuo kompanija \xe2\x80\x9eRoquette\xe2\x80\x9c \xc5\xbeymi jos gaminam\xc4\x85 hidrogenizuot\xc4\x85 gliukoz\xc4\x97s sirup\xc4\x85 (hidrolizuot\xc4\x85 krakmol\xc4\x85). Vienas pagrindini\xc5\xb3 likazino komponent\xc5\xb3 yra maltitolis, gaunamas hidrogenizuojant maltoz\xc4\x99. Hidrolizuojant sirupus su skirtingais dekstroz\xc4\x97s ekvivalentais (angl. dextrose equivalent; DE) gaunami skirtingi produktai. Pavadinimu lycasin paprastai vadinamas sirupas 80/55 (80 nurodo sausos med\xc5\xbeiagos kiek\xc4\xaf, o 55 \xe2\x80\x93 dekstroz\xc4\x97s ekvivalent\xc4\x85). Kiti pana\xc5\xa1aus sirupo variantai (pvz., 75/60 ir 80/33) vadinami Polysorb._NEWLINE_\xc5\xbdinoma, kad likazinas suaugusiems gali sukelti \xc5\xa1alutin\xc4\xaf poveik\xc4\xaf \xe2\x80\x93 viduri\xc5\xb3 p\xc5\xabtim\xc4\x85, gurguliavim\xc4\x85 \xc5\xbearnyne bei duj\xc5\xb3 gamyb\xc4\x85 \xc5\xbearnyne. \xc5\xbdinomi keli atvejai, kai maisto su likazinu valgymas suk\xc4\x97l\xc4\x97 rimt\xc5\xb3 \xc5\xbearnyno veiklos sutrikim\xc5\xb3. D\xc4\x97l to internete pasirod\xc4\x97 jumoristini\xc5\xb3 atsilipeim\xc5\xb3 apie \xe2\x80\x9eHaribo\xe2\x80\x9c kompanijos saldainius Sugarless Gummy Bears ('becukriai guminukai me\xc5\xa1ku\xc4\x8diai')."